ஜிமெயிலில் சின்னதாக பல வசதிகள் உண்டு.இவற்றில் பலவற்றை நீங்கள் கவனிக்காமல் கூட இருக்கலாம்.இப்போது இந்த பட்டியலில் புதிதாக ஒரு அம்சம் அறிமுகமாகி இருக்கிறது.அது இமெயில்களை பிளாக் செய்யும் வசதி. ஏதேனும் ஒரு காரணத்திற்காக குறிப்பிட்ட ஒருவரது இமெயில் நீங்கள் பெற விரும்பாவிட்டால், அவர்கள் மெயிலை வரும் முன் தடுத்துவிடலாம்.இதற்காக மெயிலின் வலப்பக்கத்தில் பதில் அளிக்கும் வசதி அருகே உள்ள கீழ்நோக்கிய அம்புகுறியை கிளிக் செய்தால் வரிசையாக பல அம்சங்களின் பட்டியல் வரும்.அதில் உள்ள,பிளாக் செய்யவும் வசதியை தேர்வு செய்தால் இனி அந்த நபரின் இமெயில் உங்கள் இன்பாகிசிற்கு வராது. அதற்கு முன்னடே தடுக்கப்பட்டு ஸ்பேம் போல்டருக்குள் அனுப்பி வைக்கப்படும். விளம்பர மெயில் போன்ற தொல்லைகளில் இருந்து தப்பிக்க இந்த வசதி கைகொடுக்கும்.இதற்கு முன்னரும் கூட ஜிமெயிலில் உள்ள வடிகட்டல் வசதியை பயன்படுத்தி வேண்டாத மெயில்களை தடுக்கலாம். ஆனால் இதை மிக எளிதாக செய்யக்கூடிய வகையில் புதிய அம்சம் அமைந்துள்ளது.